BELGRADE AIRPORT d.o.o. Beograd

**УПУЋУЈЕ ПОЗИВ ЗА ОТВОРЕНИ ПОСТУПАК**

РАДИ ДАВАЊА У ЗАКУП ПРОСТОРА У ЗГРАДИ РOБНО ЦАРИНСКОГ МАГАЦИНА НА АЕРОДРОМУ НИКОЛА ТЕСЛА БЕОГРАД

Опис простора који се даје у закуп:

|  |  |  |  |  |
| --- | --- | --- | --- | --- |
| **РЕДНИ БРОЈ** | **ПОСЛОВНИ ПРОСТОР** | **ПОВРШИНА** | **ЛОКАЦИЈА** | **Почетна месечна цена закупа са заједничким трошковима без ПДВ** |
| **1.** | Канцеларија бр.29 | 17,81 m | анекс зграде Робно царинског магацина | 272,49 eвра |

Почетна цена закупа простора са заједничким трошковима износи 15,30 евра по m2 без ПДВ, а по Ценовнику за закуп простора Друштва.

Простор се даје за обављање шпедитерских услуга.

Период закупа је 3 (три) године.

Простор се даје у закуп у виђеном и затеченом стању без права на накнадну рекламацију.

Простор који се даје у закуп не може се издати у подзакуп.

Заинтересовани понуђачи могу обићи простор, уз претходну најаву на e-mail особе за контакт jelena.petrovic@beg.aero.

Закупац је у обавези да предметни простор oпреми о свом трошку, а на основу претходно одобреног идејног решења од стране Закуподавца.

Закупац ће бити у обавези да плаћа закупнину од дана закључења уговора о закупу, без обзира да ли је простор привео намени.

Изабрани Закупац ће понуђену закупнину из достављане писане понуде, заједно са припадајућим порезом плаћати на месечном нивоу, у року од 10 дана од дана издавања фактуре у динарској противвредности по средњем курсу НБС на дан настанка пореске обавезе.

Закупац ће бити у обавези да, у циљу обезбеђења плаћања закупнине, по закључењу Уговора о закупу уплати депозит у висини три месечна износа закупнине са ПДВ-ом, уз напомену да ће се по истеку Уговора о закупу уплаћени депозит вратити, уколико су све обавезе Закупца према Закуподавцу измирене, а према предвиђеним одредбама уговора.

Понуда мора да садржи следећа документа:

1. Податке о подносиоцу понуде: фирму, седиште, ПИБ, матични број; е-маил адреса за комуникацију;
2. Копију извода из Агенције за привредне регистре Републике Србије;
3. Понуда (у слободној форми) са јасно назначеном висином понуђене месечне цене у еврима без ПДВ, оверену печатом и потписану од стране овлашћеног лица понуђача;
4. Доказ да је уплатио депозит у висини од 50.000,00 динара;

Депозит се уплаћује на текући рачун предузећа 170-0030036782000-94 *Unikredit* банка, са назнаком „депозит по огласу за закуп простора". Депозит се уплаћује за учешће у поступку. Уплаћени депозит за најповољнијег понуђача остаје у сврху обезбеђења плаћања закупнине и измирење свих осталих обавеза Закупца по уговору. Закупац је дужан да одмах, а најкасније у року од 7 дана од дана закључења уговора о закупу доплати износ депозита до нивоа три понуђене закупнине, као и да за време трајања уговора одржава депозит на нивоу три месечне цене закупа простора са ПДВ-ом. Изабрани понуђач који одустане од достављене понуде, одбије закључење уговора о закупу у року од 7 дана од дана доставе уговора на потпис, губи право на повраћај депозита. Осталим понуђачима, уплаћени депозит ће се вратити у року од 7 радних дана од дана доношења одлуке о закупу предметног простора. У понуди обавезно навести број рачуна на који ће се извршити повраћај депозита.

1. Изјаву да прихвата услове из огласа

Документа доставити у оригиналу или овереној копији.

Критеријум за избор најповољнијег понуђача је највиши понуђени износ месечне закупнине.

У поступку за доделу уговора могу учествовати присутни законски заступници понуђача или друга овлашћена лица уз доставу оригиналног пуномоћја у коме мора бити наведено лице, овлашћено да у име и за рачун понуђача предузима све радње у поступку.

Пуномоћје мора обавезно да има свој број, датум и потпис даваоца пуномоћја.

Разлози због којих BELGRADE AIRPORT d.o.o. Beograd може отказати уговор су:

1. Ако Закупац и после опомене од стране Закуподавца користи простор противно Уговору, даје у подзакуп или врши преправке на простору без писане сагласности Закуподавца.
2. Ако Закупац не плати доспелу закупнину и остале обавезе ни у року од петнаест (15) дана пошто га је Закуподавац позвао на плаћање.
3. Отварање стечајног поступка над Закупцем или Закуподавцем,
4. Ако Закупац не одржава депозит у висини на нивоу три (3) бруто месечне цене закупа простора.
5. У случају извођења инвестиционих радова, односно реконструкције простора у коме се налази простор који је предмет закупа, Закуподавац може Закупцу понудити алтернативни простор, донети одлуку о мировању права и обавеза, или отказати уговор о закупу.

Начин, место и време за достављање понуда:

Понуду је потребно доставити у писаном облику, у затвореној коверти непосредно или путем поште (препорученом пошиљком) на адресу:

BELGRADE AIRPORT d.o.o. Beograd
11180 Београд 59
ПИСАРНИЦА

КОМИСИЈИ ЗА ЗАКУП ПРОСТОРА

На предњој страни коверте обавезно написати текст: "ПОНУДА ЗА ЗАКУП ПРОСТОРА У ЗГРАДИ РOБНО ЦАРИНСКОГ МАГАЦИНА - НЕ ОТВАРАЈ", а на полеђини коверте читко уписати назив и адресу понуђача. Понуду доставити у затвореној коверти до 15.10.2021.године до 10:00 часова.

Понуђачи су у обавези да најкасније дан пре датума отварања понуда, који је наведен у Позиву доставе назив понуђача и податке лица која ће подносити понуде, односно присуствовати отварању истих. Податке је потребно доставити на следећу е-маил адресу: jelena.petrovic@beg.aero

Наведене податке неопходно је доставити како би BELGRADE AIRPORT d.o.o. Beograd благовремено обавестило Security službu, ради уласка у безбедносно рестриктивну зону аеродрома, Црвена зграда АS.

Неблаговремене понуде, односно понуде које нису пристигле у Писарницу BELGRADE AIRPORT d.o.o. до назначеног рока, без обзира на начин доставе, биће враћене понуђачу неотворене уз назнаку да су неблаговремене.

Место, време и начин отварања понуда:

Јавно отварање понуда биће спроведен дана 15.10.2021. године, у 12.00h, у малој сали Салона Београд, везни део Терминала аеродрома Никола Тесла Београд.

Право учешћа на отварању понуда и преговарању имају само овлашћени представници понуђача, што ће доказати предајом потписаног и овереног пуномоћја, искључиво у оригиналу. Факсови или фотокопије се неће уважити.

Сва питања везана за овај позив можете упутити на контакт особу: jelena.petrovic@beg.aero

Записници о отварању понуда биће уручени присутним представницима понуђача одмах након завршетка поступка, а осталим понуђачима доставиће се на електронску адресу наведену у понуди.

BELGRADEAIRPORT d.o.o. Beograd задржава право да одбије понуду било ког понуђача без навођења разлога.